<classify> MBUNGE wa kuteuliwa na mke wa Rais Mstaafu wa Serikali ya Awamu ya Nne, Jakaya Kikwete, Salma Kikwete amefika mkoani Lindi na kuongozana na viongozi wa Chama cha Mapinduzi CCM kwenda kwenye maeneo yaliyoathiriwa na mafuriko.Katika ziara hiyo mama Salma Kikwete amefika katika kambi ya Nanjime na Mji mwema yenye jumla ya waathirika 482 na kuwafariji.Kwa niaba ya wabunge na viongozi mbalimbali wa serikali na Chama Cha Mapinduzi wamenipa salamu za pole ili nizifikishe kwenu, tunaungana kuwapa pole na kuwahakikishia kuwa tuko pamoja nanyi kwa hali na mali, amesema.Sambamba na salamu hizo za pole, mama Salma alikabidhi vifaa vya kuwasaidia wathirika hao wa mafuriko ambavyo ni bati 500, doti za kanga 100, matrubai,viatu jozi 50, sabuni miche 50,miswaki na dawa za meno, nguo za kiume na chakula katika ofisi ya mkuu wa wilaya.Akizungumza katika kambi hiyoMganga Mfawidhi wa kituo cha kitomanga, Dk Gidion Kategugwa aliishukuru serikali ya mkoa kwa jitihada walizozionesha kwa kuleta dawa kwa wakati.Akizungumza kwa niaba ya waathirika wengine, Bakari Mkulangombe, mkazi wa Kijiji cha mkwajuni kitongoji cha Nanjime aliishukuru serikali kwa jitihada za kuwaokoa na kuiomba serikali kuwasaidia kwa haraka huduma ya chakula, maturubai ,mavazi na chakula huku akiomba serikali kuwapatia mbegu za mazao ya muda mfupi ili waweze kujikwamua kwa baadaye.Fatuma Nantima aliomba wadau kuwasaidia mavazi wanawake na sare za shule kwa watoto ili waweze kuendelea na masomo wakati jitihada zingine zinaendelea.  <topic>: kitaifa 